એક તરફ અમદાવામાં પોલીસ સ્ટેશનોને આધુનિક બનાવવાના પ્રયાસો થઈ રહ્યા છે ત્યારે બીજી તરફ તેની વરવી પરિસ્થિતિ પણ સામે આવી રહી છે. અમદાવાદનું સાબરમતી રિવરફ્રન્ટ ઇસ્ટ પોલીસ સ્ટેશન અમદાવાદ મહાનગર પાલિકાની દુકાનોમાં બનાવવામાં આવ્યું છે. આ પોલીસ સ્ટેશન બન્યાને 3 વર્ષથી વધારે સમય થઈ ગયો છે. મહાનગર પાલિકાની દુકાનોમાં બનેલા પોલીસ સ્ટેશનમાં મહિલા સહિત 80 પોલીસ કર્મચારી ફરજ બજાવે છે પરંતુ અહીં ફરજ બજાવતા પોલીસ કર્મીઓને પીવાના પાણી અને શૌચાલય જેવી પ્રાથમિક સુવિધા નથી.